Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

Slika na kojoj se prikazuje lanac, okovi, ključ

Opis je automatski generiranPOŽEŠKO-SLAVONSKA ŽUPANIJA

GRAD POŽEGA

Upravni odjel za komunalne

djelatnosti i gospodarenje

KLASA: 112-01/24-02/26

URBROJ: 2177-1-07/01-24-1

Požega, 10. lipnja 2024.

Na temelju članka 17. i članka 19. stavka 1. i 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.), službenica ovlaštena za privremeno obavljanje poslova pročelnika Upravnog odjela za komunalne djelatnosti i gospodarenje Grada Požege (OIB:95699596710), raspisuje

**J A V N I N A T J E Č A J**

I. Za prijam u službu na radno mjesto: Referent (2) - prometni redar (III. kategorija radnih mjesta, potkategorija referent, 11. klasifikacijski rang), u Upravni odjel za komunalne djelatnosti i gospodarenje Grada Požege, u Odsjek za komunalni sustav i komunalno redarstvo, jedan (1) izvršitelj.

II. Kandidati moraju ispunjavati opće uvjete za prijam u službu (punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima) propisane u članku 12. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.) (u nastavku teksta: ZSN).

Pored općih uvjeta za prijam u službu kandidati moraju ispunjavati i sljedeće posebne uvjete:

* srednja stručna sprema (SSS) upravnog, prometnog, građevinskog ili tehničkog smjera
* najmanje jedna (1) godina radnog iskustva na odgovarajućim poslovima
* položen državni ispit
* završen program osposobljavanja za prometnog redara, odnosno položen ispit o stručnoj osposobljenosti za prometnog redara
* položen vozački ispit „B“ kategorije
* zdravstvena sposobnost za obavljanje poslova Referenta (2) - prometnog redara

III. Na javnom natječaju (u nastavku teksta: natječaj) ravnopravno mogu sudjelovati kandidati oba spola, sukladno članku 13. Zakona o ravnopravnosti spolova (Narodne novine, broj: 82/08. i 69/17.), a izrazi koji se koriste u ovom natječaju uporabljeni su neutralno i odnose se na muške i ženske osobe.

IV. U službu ne može biti primljena osoba za čiji prijam postoje zapreke iz članka 15. i 16. ZSN-a.

V. Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23.) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) (u nastavku teksta: Zakona o zaštiti vojnih i civilnih invalida rata), članku 47. Zakona o civilnim stradalnicima iz Domovinskog rata (Narodne novine, broj: 84/21.) (u nastavku teksta: Zakona o civilnim stradalnicima iz Domovinskog rata), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na natječaj dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava> %20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.

Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20pred>nosti%20pri%20zapo%C5%A1ljavanju- %20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

VI. Natjecati se mogu i kandidati koji nemaju:

- položen državni stručni ispit, uz obvezu da ga polože u roku od godine dana od prijma u službu

- završen program osposobljavanja za prometnog redara, odnosno položen ispit o stručnoj osposobljenosti za prometnog redara, uz uvjet da u roku godine dana od dana rasporeda na radno mjesto isti polože (sukladno članku 9. stavku 6. podstavku 4. i stavku 7. Pravilnika o unutarnjem redu upravnih tijela Grada Požege, Službene novine Grada Požege, broj: 10/23., 18/23. i 2/24.).

VII. U prijavi na natječaj navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa, isključivo za potrebe postupka) i naziv radnog mjesta na koje se prijavljuje uz vlastoručni potpis.

Prijavu je potrebno vlastoručno potpisati. Obrazac prijave može se preuzeti na ­web stranici Grada Požege (www.pozega.hr).

Prijavi na natječaj obvezno se prilaže:

* životopis
* dokaz o ukupnom radnom iskustvu i radnom iskustvu na odgovarajućim poslovima od najmanje jedne (1) godine, što se dokazuje nastavno navedenim dokumentima i to:

a) elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje) odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje i

b) potvrdu poslodavca (koja mora sadržavati vrstu poslova koju je obavljao, koja struka i stupanj stručne spreme je zahtjevan za njih i vremensko razdoblje u kojem je kandidat obavljao navedene poslove) ili drugi odgovarajući dokument kojim se dokazuje radno iskustvo na odgovarajućim poslovima, s napomenom da se obvezno prilažu dokumenti i pod a) i pod b)

* dokaz o hrvatskom državljanstvu (važeća osobna iskaznica, vojna iskaznica ili putovnica odnosno domovnica), sukladno članku 29. stavku 1. Zakona o hrvatskom državljanstvu (Narodne novine, broj: 53/91., 70/91., 28/92., 113/93., 4/94., 130/11., 110/15., 102/19. i 138/21.)
* dokaz o odgovarajućem stupnju obrazovanja (svjedodžba) (ako kandidat uz prijavu priloži svjedodžbu stečenu u inozemstvu, dužan je uz predmetnu svjedodžbu dostaviti i rješenje o priznavanju inozemne školske kvalifikacije)
* uvjerenje o položenom državnom ispitu (ukoliko je položen)
* uvjerenje o završenom programu osposobljavanja za prometnog redara, odnosno položen ispit o stručnoj osposobljenosti za prometnog redara (ukoliko je završen program, odnosno položen ispit)
* dokaz o poznavanju rada na računalu (preslika odgovarajuće potvrde, preslika indeksa ili vlastoručno potpisana izjava o poznavanju rada na računalu)
* dokaz o položenom vozačkom ispitu „B“ kategorije (preslika vozačke dozvole)
* elektronički zapis ili uvjerenje nadležnog suda da se protiv podnositelja prijave ne vodi kazneni postupak, ne starije od tri (3) mjeseca računajući od dana objave natječaja u Narodnim novinama
* vlastoručno potpisana izjavu podnositelja prijave da ne postoje zapreke za prijam u službu iz članka 15. i 16. ZSN-a (obrazac prijave može se preuzeti na ­web stranici Grada Požege (www.pozega.hr).

Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu službu.

Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.

Isprave se prilažu u neovjerenom presliku, a izabrani kandidat dužan je prije donošenja rješenja o prijmu u službu dostaviti na uvid izvornike dokumentacije priložene uz prijavu na natječaj.

Dopunu prijavi na natječaj moguće je podnijeti zaključno do dana isteka natječajnog roka.

Ispunjavanje uvjeta određuje se na posljednji dan natječajnog roka.

VIII. Služba se zasniva na neodređeno vrijeme, uz obvezni probni rad od tri (3) mjeseca.

IX. Urednom prijavom smatra se prijava koja sadržava sve podatke i priloge navedene u natječaju.

Kandidati koji dostavljaju dokumentaciju na stranom jeziku dužni su uz istu dostaviti i ovjereni prijevod na hrvatski jezik.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista).

X. Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja. Kandidati koji ispunjavaju formalne uvjete iz natječaja i imaju pravo pristupiti testiranju bit će evidentirani lozinkom koja se sastoji od prvog slova imena i prvog slova prezimena i pet (5) zadnjih brojeva OIB-a i pod kojom će lozinkom biti pozvani na testiranje.

Ako kandidat ne pristupi prethodnoj provjeri znanja, smatra se da je povukao prijavu na javni natječaj.

XI. Opis poslova i podaci o plaći radnih mjesta koja se popunjavaju ovim natječajem, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Grada Požege (www.pozega.hr).

Na oglasnoj ploči Grada Požege i web stranici Grada Požege ([www.pozega.hr](http://www.pozega.hr)) najmanje pet (5) dana prije održavanja provjere, bit će objavljeno vrijeme i mjesto održavanja prethodne provjere znanja i sposobnosti kandidata te popis lozinki kandidata koji imaju pravo pristupiti testiranju.

XII. Prijava na natječaj, s dokazima o ispunjavanju uvjeta podnose se u roku osam (8) dana od dana objave natječaja u Narodnim novinama i to neposredno ili preporučeno poštom, na adresu:

*Grad Požega, Trg Sv. Trojstva 1, 34000 Požega,*

*s naznakom: „Za natječaj - za prijem u službu Referenta (2) - prometnog redara u Upravni odjel za komunalne djelatnosti i gospodarenje Grada Požege“.*

XIII. Nepotpune i nepravodobne prijave neće se razmatrati.

Osobe koje podnesu nepotpune i nepravodobne prijave na natječaj ne smatraju se kandidatima prijavljenim na natječaj.

XIV. O rezultatima natječaja, kandidati će biti obaviješteni u zakonskom roku.

SLUŽBENICA OVLAŠTENA ZA PRIVREMENO

OBAVLJANJE POSLOVA PROČELNIKA

Jelena Vidović, dipl.oec.